[{"text_idx": "#000000", "text": "Cefnogi Cymunedau a Phroffiliau Cymunedol"}, {"text_idx": "#000001", "text": "Mae Music in Hospitals & Care (MiHC) yn elusen sy\u2019n darparu sesiynau cerddoriaeth fyw ar gyfer pobl sy\u2019n derbyn gofal. Mae\u2019r prosiect hwn gan y Gronfa Grantiau Bychain wedi cyllido darpariaeth 16 o gyngherddau cerddoriaeth fyw ar draws 4 lleoliad cartref gofal yn llawn yng Nghymoedd Nedd, Afan, Rhondda Fawr a Chynon."}, {"text_idx": "#000002", "text": "Cynhaliwyd y sesiynau rhyngweithiol yn y lleoliadau a ganlyn:"}, {"text_idx": "#000007", "text": "Darparwyd pob sesiwn un awr gan gerddor proffesiynol sy\u2019n byw yn yr ardal leol."}, {"text_idx": "#000008", "text": "\u201cMae\u2019r prosiect hwn wedi gwneud gwahaniaeth anhygoel i gymunedau yn yr ardal hon. Mae\u2019n swnio fel cliche\u0301, ond heb yr arian hwn ni fyddai modd i\u2019r 4 cartref gofal hyn dderbyn eu sesiynau cerddoriaeth. Mae\u2019r cyllid sydd ar gael yn yr ardal yn gyfyngedig iawn a dydy\u2019r elusen ddim yn derbyn unrhyw gefnogaeth statudol i gyllido ardaloedd difreintiedig. Yn ddi-os mae cerddoriaeth fyw yn cael effaith arwyddocaol ar lesiant rhywun \u2013 ac mae pob un o\u2019r pedwar lleoliad wedi darparu adborth rhagorol wrth ymateb i\u2019r sesiynau. Mae gan y preswylwyr gefndiroedd diwylliannol eithaf tebyg ac er bod eu lefelau iechyd yn amrywio, roeddent i gyd yn gallu cymryd rhan neu ymwneud a\u0302\u2019r gerddoriaeth mewn rhyw ffordd. Bu\u2019n wobrwyol iawn i weld nifer o\u2019r cyngherddau o lygad y ffynnon, gwelais un fenyw hy\u0302n fregus yn codi o\u2019i chadair i ddawnsio gyda rheolwr y cartref gofal. Mae\u2019r enydau hyn o ryddid a mynegiant mor bwysig o fewn yr hyn a fyddai fel arall yn amgylchedd a all fod yn undonog ac yn ddiflas, ac mae\u2019r cyfle i staff greu cwlwm a\u0302\u2019u preswylwyr yn ystod y sesiwn yn werthfawr tu hwnt. Sylwodd staff fod eu lefelau straen yn gostwng yn ystod y sesiynau, a dwedodd un Cydlynydd Gweithgareddau, \u201cYmunodd ein preswylwyr i gyd yn y ga\u0302n \u2013 a siaradon nhw amdani am ddiwrnodau wedyn.\u201d \u2013 Hannah MiHC"}, {"text_idx": "#000009", "text": "Mae Mrs Cymru wedi bod gyda ni yn Nhy\u0302 Ross ers 2 fis, mae ganddi glefyd Alzheimer datblygedig. Dyma gyflwr sy\u2019n cyfyngu ar fywyd ac yn gwaethygu dros amser. Mae cyflwr Mrs Cymru wedi effeithio ar ei gallu i gofio ei gorffennol, ei hymdeimlad o amser a gofod, iaith a chyfathrebu."}, {"text_idx": "#000010", "text": "Yn ddiweddar roeddem ni yn Nhy\u0302 Ross yn ddigon ffodus i groesawu perfformwyr ac artistiaid o Music in Hospitals & Care, ac rydym bob amser yn gofalu bod yr holl breswylwyr sy\u2019n ddigon abl yn mynychu\u2019r sesiynau hyn."}, {"text_idx": "#000011", "text": "Fe ddaeth yn amlwg yn gyflym bod cerddoriaeth Huw a Mel yn cael effaith gadarnhaol a phendant ar Mrs Cymru... Fe ganodd hi holl eiriau\u2019r caneuon ac fe berfformiodd a dawnsiodd (gyda chefnogaeth). Doedd hi ddim eisiau eistedd i lawr trwy gydol y perfformiad!"}, {"text_idx": "#000012", "text": "Megis trwy hudoliaeth roedd ei hatgofion o\u2019r caneuon a\u2019r geiriau wedi dychwelyd a gwellodd ei chydbwysedd trwy gydol y gyngerdd. Lliniarwyd ei straen ac roedd hi\u2019n llai cynhyrfus. Codwyd hwyliau Mrs Cymru ac roedd hi\u2019n hapus, bu\u2019n bleser mawr i staff a phreswylwyr eraill ei weld."}, {"text_idx": "#000013", "text": "Mae cerddoriaeth yn hanfodol i\u2019n cartref gofal er lles ein preswylwyr i gyd."}, {"text_idx": "#000014", "text": "Mae\u2019n ennyn emosiynau sy\u2019n ysgogi atgofion... Mae cerddoriaeth yn atgoffa preswylwyr am enydau allweddol yn eu bywydau ac yn dod ag atgofion hapus yn o\u0302l ar yr un pryd a\u0302 chreu cysylltiadau newydd gyda theulu a ffrindiau."}, {"text_idx": "#000015", "text": "\u201cRoeddwn i\u2019n ddigon ffodus i fod mewn cwpl o\u2019r sesiynau hyn. Y prynhawn a dreuliais yng Nglyn-nedd oedd un o\u2019r rhai mwyaf dyrchafol yr wyf wedi\u2019i gael erioed. Canodd y canwr ei eiriau cyntaf ac yn syth dechreuodd pawb yno ganu, roeddent yn gwybod pob gair. Roedd pobl yn dal dwylo, chwerthin, canu, dawnsio a chrio. Bu\u2019n fraint gweld y gwresogrwydd rhwng y preswylwyr, y staff a\u2019r perfformiwr a ddarparwyd gan MiHC. O ystyried yr adborth a dderbyniwyd gan yr holl leoliadau, dyma bedwar deilliant mwyaf nodedig y prosiect:"}, {"text_idx": "#000018", "text": "Gofalwyr a gefnogir yn well i ostwng y baich sydd arnynt / Cefnogi gweithgareddau diwylliannol / Ystod ehangach o gyfleoedd lleol i fod yn iach, yn actif ac i gymryd rhan."}]